标题：城南联句
基本信息
《城南联句》是一首著名的五言联句，作者韩愈与孟郊。
它创始了一种新的联句法。韩愈先作第一句，孟郊作第二、三句，接下去韩愈作第四、五句。如此轮番写下去，最后韩愈以一句结尾。全诗长到一百五十四韵，三百零八字。
这种联句方法，名为跨句联法。过去都是每人作二句或四句，概念是完整的，对偶也是由各人自己结构。现在韩愈改为从第二句联起，就必须先对上句，然后作第二联的上句，留给对方去找下句。这样就避免了一人自作对联。
在思想内容方面，要先补足对方出句的诗意，然后自己提出半个概念，让对方去补足。这样的联句，就比较难做了。自从韩愈创造这个联句形式后，唐诗中止有陆龟蒙、皮日休、嵩起三人的《报恩南池联句》用过这个联法。宋代以后，联句作者很多，一般都是用跨句联法作五、七言律诗。每人作二句或四句的联句方法不用了。作长篇排律的也极少了。
诗作欣赏
《城南联句》
（唐）·韩愈 、孟郊
竹影金琐碎，--孟郊
泉音玉淙琤。琉璃剪木叶，--韩愈
翡翠开园英。流滑随仄步，--孟郊
搜寻得深行。遥岑出寸碧，--韩愈
远目增双明。乾穟纷拄地，--孟郊
化虫枯挶茎。木腐或垂耳，--韩愈
草珠竞骈睛。浮虚有新劚，--孟郊
摧扤饶孤撑。囚飞黏网动，--韩愈
盗啅接弹惊。脱实自开坼，--孟郊
牵柔谁绕萦。礼鼠拱而立，--韩愈
骇牛躅且鸣。蔬甲喜临社，--孟郊
田毛乐宽征。露萤不自暖，--韩愈
冻蝶尚思轻。宿羽有先晓，--孟郊
食鳞时半横。菱翻紫角利，--韩愈
荷折碧圆倾。楚腻鳣鲔乱，--孟郊
獠羞蠃蟹并。桑蠖见虚指，--韩愈
穴狸闻斗狞。逗翳翅相筑，--孟郊
摆幽尾交搒。蔓涎角出缩，--韩愈
树啄头敲铿。修箭袅金饵，--孟郊
群鲜沸池羹。岸壳坼玄兆，--韩愈
野麰渐丰萌。窑烟幂疏岛，--孟郊
沙篆印回平。痒肌遭眊刺，--韩愈
啾耳闻鸡生。奇虑恣回转，--孟郊
遐睎纵逢迎。颠林戢远睫，--韩愈
缥气夷空情。归迹归不得，--孟郊
舍心舍还争。灵麻撮狗虱，--韩愈
村稚啼禽猩。红皱晒檐瓦，--孟郊
黄团系门衡。得隽蝇虎健，--韩愈
相残雀豹趟。束枯樵指秃，--孟郊
刈熟担肩赪。涩旋皮卷脔，--韩愈
苦开腹彭亨。机舂潺湲力，--孟郊
吹簸飘飖精。赛馔木盘簇，--韩愈
靸妖藤索絣。荒学五六卷，--孟郊
古藏四三茔。里儒拳足拜，--韩愈
土怪闪眸侦。蹄道补复破，--孟郊
丝窠扫还成。暮堂蝙蝠沸，--韩愈
破灶伊威盈。追此讯前主，--孟郊
答云皆冢卿。败壁剥寒月，--韩愈
折篁啸遗笙。袿熏霏霏在，--孟郊
綦迹微微呈。剑石犹竦槛，--韩愈
兽材尚拏楹。宝唾拾未尽，--孟郊
玉啼堕犹鎗。窗绡疑閟艳，--韩愈
妆烛已销檠。绿发抽珉甃，--孟郊
青肤耸瑶桢。白蛾飞舞地，--韩愈
幽蠹落书棚。惟昔集嘉咏，--孟郊
吐芳类鸣嘤。窥奇摘海异，--韩愈
恣韵激天鲸。肠胃绕万象，--孟郊
精神驱五兵。蜀雄李杜拔，--韩愈
岳力雷车轰。大句斡玄造，--孟郊
高言轧霄峥。芒端转寒燠，--韩愈
神助溢杯觥。巨细各乘运，--韩愈
湍涠亦腾声。凌花咀粉蕊，--孟郊
削缕穿珠樱。绮语洗晴雪，--韩愈
娇辞哢雏莺。酣欢杂弁珥，--孟郊
繁价流金琼。菡萏写江调，--孟郊
萎蕤缀蓝瑛。庖霜脍玄鲫，--韩愈
淅玉炊香粳。朝馔已百态，--孟郊
春醪又千名。哀匏蹙驶景，--韩愈
冽唱凝余晶。解魄不自主，--孟郊
痹肌坐空瞠。扳援贱蹊绝，--韩愈
炫曜仙选更。丛巧竞采笑，--孟郊
骈鲜互探婴。桑变忽芜蔓，--韩愈
樟裁浪登丁。霞斗讵能极，--孟郊
风期谁复赓。皋区扶帝壤，--韩愈
瑰蕴郁天京。祥色被文彦，--孟郊
良才插杉柽。隐伏饶气象，--韩愈
兴潜示堆坑。擘华露神物，--孟郊
拥终储地祯。訏谟壮缔始，--韩愈
辅弼登阶清。坌秀恣填塞，--孟郊
呀灵滀渟澄。益大联汉魏，--韩愈
肇初迈周嬴。积照涵德镜，--孟郊
传经俪金籝。食家行鼎鼐，--韩愈
宠族饫弓旌。奕制尽从赐，--孟郊
殊私得逾程。飞桥上架汉，--韩愈
缭岸俯规瀛。潇碧远输委，--孟郊
湖嵌费携擎。萄苜从大漠，--韩愈
枫槠至南荆。嘉植鲜危朽，--孟郊
膏理易滋荣。悬长巧纽翠，--韩愈
象曲善攒珩。鱼口星浮没，--孟郊
马毛锦斑騂。五方乱风土，--韩愈
百种分鉏耕。葩蘖相妒出，--孟郊
菲茸共舒晴。类招臻倜诡，--韩愈
翼萃伏衿缨。危望跨飞动，--孟郊
冥升蹑登闳。春游轹靃靡，--韩愈
彩伴飒嫈嫇。遗灿飘的皪，--孟郊
淑颜洞精诚。娇应如在寤，--韩愈
颓意若含酲。鹓毳翔衣带，--孟郊
鹅肪截佩璜。文升相照灼，--韩愈
武胜屠欃枪。割锦不酬价，--孟郊
构云有高营。通波牣鳞介，--韩愈
疏畹富萧蘅。买养驯孔翠，--孟郊
远苞树蕉栟。鸿头排刺芡，--韩愈
鹄鸊攒瑰橙。骛广杂良牧，--孟郊
蒙休赖先盟。罢旄奉环卫，--韩愈
守封践忠贞。战服脱明介，--孟郊
朝冠飘彩纮。爵勋逮僮隶，--韩愈
簪笏自怀绷。乳下秀嶷嶷，--孟郊
椒蕃泣喤喤。貌鉴清溢匣，--韩愈
眸光寒发硎。馆儒养经史，--孟郊
缀戚觞孙甥。考钟馈肴核，--韩愈
戛鼓侑牢牲。飞膳自北下，--孟郊
函珍极东烹。如瓜煮大卵，--韩愈
比线茹芳菁。海岳错口腹，--孟郊
赵燕锡媌娙。一笑释仇恨，--韩愈
百金交弟兄。货至貊戎市，--孟郊
呼传鹦鹆令。顺居无鬼瞰，--韩愈
抑横免官评。杀候肆凌翦，--孟郊
笼原匝罝紭。羽空颠雉鷃，--韩愈
血路迸狐麖。折足去踸踔，--孟郊
蹙鬐怒髟并鬤。跃犬疾翥鸟，--韩愈
呀鹰甚饥虻。算蹄记功赏，--孟郊
裂脑擒摚掁。猛毙牛马乐，--韩愈
妖残枭鴼惸。窟穷尚嗔视，--孟郊
箭出方惊抨。连箱载已实，--韩愈
碍辙弃仍赢，喘觑锋刃点，--孟郊
困冲株枿盲。扫净豁旷旷，--韩愈
骋遥略苹苹。馋叉饱活脔，--孟郊
恶嚼口尃腥鲭。岁律及郊至，--韩愈
古音命韶韺。旗旆流日月，--孟郊
帐庐扶栋甍。磊落奠鸿璧，--韩愈
参差席香藑。玄祇祉兆姓，--孟郊
黑秬饛丰盛。庆流蠲瘥疠，--韩愈
威畅捐车童輣。灵燔望高冏，--孟郊
龙驾闻敲风黄。是惟礼之盛，--韩愈
永用表其宏。德孕厚生植，--孟郊
恩熙完刖黥。宅土尽华族，--韩愈
连田间强甿。荫庾森岭桧，--孟郊
啄场翙祥明鸟，畦肥翦韭□，--韩愈
陶固收盆罂。利养积余健，--孟郊
孝思事严祊。掘云破嵽嵲，--韩愈
采月漉坳泓。寺砌上明镜，--孟郊
僧盂敲晓钲。泥象对骋怪，--韩愈
铁钟孤舂锽。瘿颈闹鸠鸽，--孟郊
蜿垣乱蛷蝾。葚黑老蚕蠋，--韩愈
麦黄韵鹂鹒。韶曙迟胜赏，--孟郊
贤明戒先庚。驰门填逼仄，--韩愈
竞墅辗砯砰。碎缬红满杏，--孟郊
稠凝碧浮饧。蹙绳觐娥婺，--韩愈
斗草撷玑珵。粉汗泽广额，--孟郊
金星堕连璎。鼻偷困淑郁，--韩愈
眼剽强盯瞑。是节饱颜色，--孟郊
兹疆称都城。书饶罄鱼茧，--韩愈
纪盛播琴筝。奚必事远觌，--孟郊
无端逐羁伧。将身亲魍魅，--韩愈
浮迹侣鸥䴖。腥味空奠屈，--孟郊
天年徒羡彭。惊魂见蛇蚓，--韩愈
触嗅值虾蟚。幸得履中气，--孟郊
忝从拂天枨。归私暂休暇，--韩愈
驱明出庠黉。鲜意竦轻畅，--孟郊
连辉照琼莹。陶暄逐风乙，--韩愈
跃视舞晴蜻。足胜自多诣，--孟郊
心贪敌无勍。始知乐名教，--韩愈
何用苦拘伫。毕景任诗趣，--孟郊
焉能守硜硜 --韩愈[1]
注释解析
【城南联句】
（或曰：“联句古无此法，自退之始。上则唐虞《赓歌》，下则汉武《柏梁》，皆联句之所起。”刘贡父云：“东野与退之联句，宏壮辨博，似若不出一手。”王深父曰：“退之容有润色。”吕氏《童蒙训》：“徐师川问山谷曰，人言东野联句，即非平日所作，恐是退之有所润色。山谷云：退之安能润色东野，若东野润色退之，却有此理。”城南，长安城南也，景物之所会，故凡可以入吟咏者，皆历言于诗。蜀本作一百五十韵，今本因之。然此诗实多三韵，不可以为据。）
竹影金琐碎，（郊。琐，或作锁，非是。沈存中云：“‘竹影金琐碎’乃日光，非竹影也。”洪庆善曰：“谓日光在其中不必道破，若曰日影金琐，则不可也。”）
泉音玉淙琤。（音，一作声。陆士衡诗云：“山溜何泠泠，飞泉漱鸣玉。”后荆公诗云：“风泉隔屋撞哀玉，竹月缘阶贴碎金。”语本此出。淙，方宗、士江二切。琤，楚更切。）
琉璃翦木叶，（愈。）
翡翠开园英。流滑随仄步，（郊。）
搜寻得深行。遥岑出寸碧，（愈。）
远目增双明。乾穟纷拄地，（郊。纷，或作丝，或作红。穟，音遂。拄，冢庾切。）
化虫枯挶茎。（孙汝听曰：“化虫，虫之变化者，如蝉蚁之类。枯挶茎者，言化虫已枯，尚挶持于草木之茎也。”挶，居玉切。）
木腐或垂耳，（愈。）草珠竞骈睛。（骈音玭。）
浮虚有新劚，（郊。劚，陟玉切。）
摧扤饶孤撑。（扤，动也，字不当从木。《古乐府》：“不见山颠树，摧扤下为薪。”扤，音兀。撑，抽庚切。）
囚飞黏网动，（愈。）盗啅接弹惊。（囚飞盗啅，潮本作虫飞雀啅。此诗一体六语，皆赋物而不言其名。旧本并同上。杜诗：“啾啾黄雀啅。”啅，鸟食也。啅，音卓。）
脱实自开坼，（郊。）
牵柔谁绕萦。礼鼠拱而立，（愈。陆机云：“河东有大鼠，能人立，交前二足于颈上，跳舞善鸣。”）
骇牛躅且鸣。（骇，或作騃，音俟。《说文》：“马行仡仡也。”《诗》：“儦儦俟俟。”韩诗作“駓駓騃騃”。故《西京赋》云：“群兽駓騃。”此当从俟音，则于躅且鸣义为合也。今按：騃躅二字，于牛义无取，疑当从蜀本作骇，而躅当作触，乃于牛有意，又与上字相偶，然无所据，姑附于此。骇，下楷切。躅，直六切。）
蔬甲喜临社，（郊。）田毛乐宽征。（《周礼》“宅不毛者有里布”是也。宽征，薄赋也。）
露萤不自暖，（愈。）冻蝶尚思轻。宿羽有先晓，（郊。）
食鳞时半横。菱翻紫角利，（愈。翻，或作繁。）
荷折碧圆倾。楚腻鳣鲔乱，（郊。《诗》：“鳣鲔发发”。鳣，知连切。鲔，羽癸切。）
獠羞螺蟹并。（獠，张绞切，又音老。）
桑蠖见虚指，（愈。孙汝听曰：“蠖，桑上虫，名虚指，言空有迹耳。”蠖，乌郭切。）
穴狸闻斗狞。（尼更切。）逗翳翅相筑，（郊。）
摆幽尾交搒。（薄庚切。）蔓涎角出缩，（愈。）
树啄头敲铿。（丘庚切。）修箭袅金饵，（郊。）
群鲜沸池羹。岸壳坼玄兆，（愈。）野牟渐丰萌。窑烟幂疏岛，（郊。窑或作瑶。《周礼·幂人》。幂，莫狄切。）
沙篆印回平。（洪庆善曰：“华山有青柯平、种药平，因地之平处也。”）
ラ肌遭蚝刺，（愈。ラ或作瘁，说见《斗鸡篇》。蚝，《玉篇》：“毛虫也。”蚝，七吏切。刺，七亦切。）
啾耳闻鸡生。奇虑恣回转，（郊。）遐睎纵逢迎。（睎，音希。）
巅林戢远睫，（愈。睫音接。）缥气夷空情。（缥音瞟。）
归迹归不得，（郊。）舍心舍还争。灵麻撮狗虱，（愈。《博雅》云：“狗虱，胡麻也。”灵麻，今胡麻，状如狗虱。《本草》云：一名狗虱。）
村稚啼禽猩。（孙汝听曰：“言小儿之啼如猩猩。”《尔雅》：“猩猩小而好啼。”）
红皱晒檐瓦，（郊。孙汝听曰：“果实皱而红。”说者曰乾枣。檐，或作{⺮詹}）。黄团系门衡。（洪庆善曰：“黄团，瓜蒌也，一曰天瓜。”衡，门上木。）
得隽蝇虎健，（愈。《左氏》：“得隽曰克”。崔豹《古今注》：“蝇豹，即蝇虎。”）
相残雀豹趟。（《玉篇》：“<走周>趟，踉党也”。趟，音枨。）
束枯樵指秃，（郊。）刈熟担肩赪。（音柽。）
涩旋皮卷脔，（愈。旋，随恋切。卷，音扌卷。脔，力兖切。）
苦开腹彭亨。（孙伯野谓此二语，与上二语意属。一曰涩旋乃旋果实之涩者，苦开乃破瓜瓠之苦者也。方言谓环而镌之为旋。卷脔见《庄子》。彭亨，《毛诗传》“炰烋犹彭亨”是也。）
机舂潺湲力，（郊。杜预作连机水碓。潺，士山切，又士连切。湲音员，又士顽切。）
吹簸飘飖精。（《庄子》：“鼓筴播精”。簸，音播。）赛馔木盘簇，（愈。）靸妖藤索絣。
（此句与下⻊戚绳觐娥婺，或疑为今之秋迁，已上泛言城南景物之盛。靸妖，或作妖靸。絣，或作拼，或作帡，又作亻并云。今亻并字不入庚韵，故学者疑之。今按：靸，《广韵》云：“苏合切，小儿履也。”今犹以为浅面疏屦之名，但用之于此句，似无意义，疑当作扱，楚洽切，收也，取也，获也。妖谓狐狸之属，能为妖媚者也。絣当从糸，狱中以绳索急缚罪人之名也。言捕取妖狐，而以藤索缚之也。靸，悉合切。絣，比萌切。）
荒学五六卷，（郊。）古藏四三茔。（四三，或作三四。）
里儒拳足拜，（愈。）土怪闪眸侦。（《家语》：“季桓子穿井得土缶。孔子曰：‘土之怪者，羵羊缶也。’”侦，丑贞切。）蹄道补复破，（郊。）
丝窠扫还成。暮堂蝙蝠沸，（愈。蝙蝠，见上《山石诗》注。蝙，音边。蝠，音福。）
破灶伊威盈。（伊威，或作蛜蝛，详见上《送区引》诗注。）追此迅前主，（郊。）答云皆冢卿。（上卿也。《左》襄十四年：“先君有冢卿。”）
败壁剥寒月，（愈。）折篁啸遗笙。袿熏霏霏在，（郊。）
綦迹微微呈。（袿，或作桂。綦，或作棋，皆非是。袿，音圭，妇人上服也。《班倢伃赋》：“俯视兮丹墀，思君兮履綦。”綦履，下饰也。在，或作炷。呈，或作星。皆非是。）
剑石犹竦槛，（愈。）兽材尚挐楹。（孙汝听曰：“兽材，谓柱上刻为兽形。”挐，女加切。）宝唾拾未尽，（郊。）
玉啼堕犹枪。（唾，或作磶。啼，或作题。《蜀都赋》：“玉题相辉。”题，椽上饰也。故曰“堕犹枪”。枪，堕声。本或作琤。或云：磶，柱礩也，与玉题意相类。洪庆善云：此以咳唾喻珠玑，以啼泣喻玉箸也。唾，又作<石垂>。啼，又作揥。今按上下文意皆妇女事，洪说为是。若作题，即上句当作磶，然非文意。又礩乃柱础，亦非可拾之物也。）
窗绡疑閟艳，（愈。孙汝听曰：“言窗纱中，尚疑閟藏佳人也。”）妆烛已销檠。绿发抽珉甃，（郊。韩醇曰：“绿发，言细草也。”）
青肤耸瑶桢。（韩醇曰：“青肤，苔藓也。”桢，《说文》曰：“木也。知京切。”）
白蛾飞舞地，（愈。）幽蠹落书棚。（此已上言郊墟宅墅之古废。）
惟昔集嘉咏，（郊。）吐芳类鸣嘤。窥奇摘海异，（愈。）恣韵激天鲸。肠胃绕万象，（郊。）精神驱五兵。蜀雄李杜拔，（愈。李杜下对雷车，未详其说。）
岳力雷车轰。（呼宏切。）大句斡玄造，（郊。玄，或作元。）
高言轧霄峥。（初耕切，字或作琤，非。）芒端转寒燠，（愈。）
神助溢杯觥。巨细各乘运，（愈。）湍涠亦腾声。（涠，或作湋。此已上言在昔诗人吟咏之工。）
凌花咀粉蕊，（郊。）削缕穿珠樱。绮语洗晴雪，（愈。）
娇辞哢雏莺。酣欢杂弁珥，（郊。欢，或作劝。杂，或作新。从阁本。淳于髡所谓：“前有堕珥，后有遗簪”是也。今按：劝为劝酒之意，然此皆形容诗语之工，不当作劝。而作欢字，则对价字为尤切。）
繁价流金琼。菡萏写江调，（郊。江，或作红。《选》刘休玄诗：“悲发江南调。”谢灵运诗：“采菱调易急，江南歌不缓。”李善皆引古《江南词》“江南可采莲”以释之。东野本集亦喜用江调字。）
萎蕤缀蓝瑛。（萎蕤，青花圆实，亦名玉竹。蓝瑛，蓝田之玉也。）
庖霜脍玄鲫，（愈。）浙玉炊香粳。（浙字从折，之舌切。魏文帝嘲王朗曰：“不能效君昔在会稽折粇米。”古淅作折，其从析者，星历切。《孟子》所谓“接淅而行”是也。本多作浙。）
朝馔已百态，（郊。）春醪又千名。哀匏蹙驶景，（愈。蹙驶，或作缺蹙，或作蹙缺。）
冽唱凝余晶。解魄不自主，（郊。）痹肌坐空瞠。（痹，音庇。《说文》：“湿病也。”瞠，或作蹚。今按：《庄子》：“瞠若乎其后。”瞠，丑庚切，直视也，言坐久而无所见也。）
扳援贱蹊绝，（愈。扳音攀。）炫曜仙选更。藂巧竞采笑，（郊。藂，或作丛，唐人多书丛作藂，《楚辞》及旧本韩柳集皆然，今本尚见一二，姑存之。）
骈鲜互探婴。（探，音贪。）桑变忽芜蔓，（愈）。樟裁浪登丁。（中茎切，斫木声也。）
霞斗讵能极，（郊。）风期谁复赓。（《晋·习凿齿传》：“风期超迈。”风期，犹风标也。谁复，或作复谁。已上言京都人士繁华之习。）
皋区扶帝壤，（愈。）瑰蕴郁天京。祥色被文彦，（郊。）良才插杉柽。（尹成切。）隐伏饶气象，（愈。）兴潜示堆坑。擘华露神物，（郊。见《西京赋》注河神巨灵擘华山事。）拥终储地祯。（终，终南山。祯，祥也。）
訏谟壮缔始，（愈。《诗》“訏谟定命”注，訏，大也。）辅弼登阶清。（弼，一作拂。）坌秀恣填塞，（郊。坌，蒲闷切。）
呀灵滀渟澄。（呀，虚加切。滀，敕六切。已上纪畿甸形胜。）益大联汉魏，（愈。联，或作连。）肇初迈周嬴。（《史记》：“昔周邑我先，秦赢于后。”嬴，余经切。）
积照涵德镜，（郊。）传经俪金籝。（《汉书》：“韦贤父子皆以明经，故邹鲁谚曰，遗子黄金满籝，不如一经。”籝，竹器，籝，音盈。）
食家行鼎鼐，（愈。）宠族饫弓旌。弈制尽从赐，（郊。尽，或作书，此句未详。）殊私得逾程。飞桥上架汉，（愈。）
缭岸俯规瀛。（规，或作窥，非是。规，度也。《东方朔传》：“规以为苑。”）潇碧远输委，（郊。）湖嵌费携擎。（潇碧，竹也；湖嵌，石也。）
萄苜从大漠，（愈。《汉》：“李广利伐大宛，采蒲萄、苜蓿种归种于离宫馆旁。”萄，音陶。苜，音目。苜，或作首。漠，或作汉。非是。）
枫槠至南荆。（《选》：“沙棠栎槠，华枫枰栌”。槠音诸，一作储。）
嘉植鲜危朽，（郊。）膏理易滋荣。（理，或作埋，此以嘉植言也。《周礼》：“其植物宜膏物。”郑注云：“谓杨柳之属，理致白如膏。”）
悬长巧纽翠，（愈。纽，或作细。）象曲善攒珩。（善，或作盖。）
鱼口星浮没，（郊。）马毛锦斑骍。（赤也。）五方乱风土，（愈。）
百种分鉏耕。葩蘖相妒出，（郊。蘖或作孽，非是。）菲茸共舒晴。类招臻倜诡，（愈。相如《封禅书》云：“奇物谲诡，倜傥穷变。”倜，他历切，诡，过委切。）
翼萃伏衿缨。危望跨飞动，（郊。）冥升蹑登闳。（字见扬雄《校猎赋》，蜀本登作{宀登}，竹盲切。{宀登}宏，屋响也。）
春游轹靃靡，（愈。《楚辞》：“苹草靃靡。”靃，草随风貌。轹音历。靃音髓，一音霍。）彩伴飒嫈嫇。（《广韵》：“嫈嫇，新妇貌。”嫈音萦，嫇音萌。）
遗灿飘的皪，（郊。）淑颜洞精诚。娇应如在寤，（愈。）
颓意若含酲。鹓毳翔衣带，（郊。）鹅肪截佩璜。（王逸少《玉部论》：“白如截肪。”音方，又音房。）
文升相照灼，（愈。）武胜屠搀抢。（《尔雅》：“彗星为搀抢。”搀音谗。抢，楚庚切。）割锦不酬价，（郊。）
构云有高营。通波牣鳞介，（愈。牣，或作仞。相如赋：“充仞其中。”古字作仞。今按：《诗》及《孟子》皆作牣。牣音刃。）
疏畹富萧蘅。（音行。杜蘅，香草，大者曰杜若。）
买养驯孔翠，（郊。）远苞树蕉栟。（《书》曰：“厥包橘柚锡贡。”蕉栟皆果名。《广志》曰：“芭蕉，一名芭苴，出交趾。椶，一名栟榈，其子可食。”《选》：“栟榈枸榔。”栟音并。）
鸿头排刺芡，（愈。芡，《说文》云：“鸡头也。”《方言》曰：“南楚谓之鸡头，北燕谓之{艹役}，青徐淮泗之间谓之芡。”又云“鸡头，或谓之雁头。”今公云鸿头，鸿即雁也。芡，巨险切。）
鹄攒瑰橙。（此已上言土地人物富华之盛，诸本作壳。，卵也。纳凉联句，盘肴馈禽，今本亦误。，苦角切，又口本切。橙，除庚切。）
骛广杂良牧，（郊。）蒙休赖先盟。罢旄奉环卫，（愈。）守封践忠贞。战服脱明介，（郊。）朝冠飘彩纮。爵勋逮僮隶，（愈。）簪笏自怀绷。乳下秀嶷嶷，（郊。）
椒蕃泣喤々。（《诗》：“其泣喤々。”喤音宏。）
貌鉴清溢匣，（愈。）眸光寒发硎。馆儒养经史，（郊。）缀戚觞孙甥。考锺馈肴核，（愈。）戛鼓侑牢牲。飞膳自北下，（郊。）函珍极东烹。如瓜煮大卵，（愈。）
比线茹芳菁。海岳错口腹，（郊。）赵燕锡媌娙。（《选》诗：“燕赵多佳人。”《方言》：“自关而东河济之间，谓好为媌。”《列子》：“娥媌靡曼者。”秦晋谓好曰娥。娥，帝尧之女，舜妻娥皇，字娥娙。媌，或作媖。媌，莫交切。娙，胡丁切，又五耕切。）
一笑释仇恨，（愈。）百金交弟兄。货至貊戎币，（郊。）呼传鹦鹆令。（鹦或作鸲，戎、貊、鹦鹉、鸲鹆四物也，或本非是。）
顺居无鬼瞰，（愈。《扬雄传》：“高明之家，鬼瞰其室。”瞰，音阚。）抑横免官评。（已上言门地簪绂之家。）
杀候肆凌翦，（郊。）笼原巿罝紭。（紭，网纲。匝，作答切。罝，音嗟。紭，音宏。）
羽空颠雉鷃，（愈。）血路进狐麖。（麖，音京，一角牛尾，其状似麋。）折足去踸踔，（郊。《庄子》：“吾以一足踸踔而行。”踸，敕甚切。踔，直角切。）
蹙鬐怒{髟并}鬤。（{髟并}，音彭。鬤，乃庚切。）跃犬疾翥鸟，（愈。）
呀鹰甚饥虻。算蹄记功赏，（郊。《上林赋》：“射麋脚麟。”颜师古曰：“持引其脚，计其所获也。”所谓算蹄者如此。）
裂脑擒摚掁。（诸本脑作。擒作相。摚作荡，又作汤。今从蜀本云。，脑字之或体。掁，揬也，荡掁踢揬之义。监本作摚掁，摚，距也，义亦通。而擒作相，则非。今按：，别本作胁，疑传写之误。荡当作摚。摚，音瞠。掁，音枨。）
猛毙牛马乐，（愈。）妖残枭鵅茕。（鵅，或作鸽。方云：鵅音格，今鸺鹠也，今按鵅音柯额切。《尔雅》：鵅，鵋欺鸟*>，今鸺鹠也。其音各者乌暴鸟*>，水鸟也。）
窟穷尚嗔视，（郊。）箭出方惊抨。（普耕切。）
连箱载已实，（愈。）碍辙弃仍赢。喘觑锋刃点，（郊。）困冲株枿盲。（枿，音蘖。）扫净豁旷旷，（愈。）骋遥略苹苹。（《选》宋玉《高唐赋》“驰苹苹”，五臣注：草聚貌。）
馋扌义饱活脔，（郊。）恶嚼<口尃>腥鲭。（已上言射猎之壮观。<口尃>，《说文》云：“噍貌。”鲭，《广韵》云：“煮鱼煎食曰五侯鲭。”<口尃>，音博。鲭，音征。）
岁律及郊至，（愈。律，谓黄钟大吕之属。及郊至，谓十一月也。）
古音命韶韺。（音英，帝喾乐曰六韺，舜曰箫韶。）
旗旆流日月，（郊。）帐庐扶栋甍。（莫耕切。）磊落奠鸿璧，（愈。）参差席香藑。（《尔雅》：“葍，藑茅。”注：藑，葍一种，花有赤者为藑。《楚辞》：“索藑茅以莛蒪”。注：灵草也。香茅。席，铺也。藑音琼。）
玄祗祉兆姓，（郊。）黑秬饛丰盛。（《左传》：“絜粢丰盛。”秬音巨。饛音蒙。盛，平声。）庆流蠲瘥疠，（愈。）威畅捐<车童>輣。（《后汉·光武纪》“<车童>輣橦城”注，<车童>，陷阵车也。輣，楼车也。<车童>，尺容切。輣，音彭。）
灵燔望高冏，（郊。）龙驾闻敲<风黄>。（音横。驾相击声，或作<风皇>，说见上。）是惟礼之盛，（愈。）永用表其宏。德孕厚生植，（郊。）
恩熙完刖剠。剠与黥同，公文率用此剠字。此已上纪郊祀之礼。）宅土尽华族，（愈。）运田间强甿。荫庾森岭桧，（郊。）啄场翙祥明鸟*>。（《博雅》云：“鹪明鸟*>，凤也。”诸本多讹作鹏。）
畦肥翦韭薤，（愈。）陶固收盆罂。利养积余健，（郊。）孝思事严祊。（《诗》“永言孝思”，又“祝祭于祊”。祊，庙门傍也。祊，补彭切。）
掘云破嵽嵲。（愈。云或作灵。嵽嵲，音迭啮。）采月漉坳泓。（坳，不平也。）寺砌上明镜，（郊。）
僧盂敲晓钲。泥像对骋怪，（愈。）铁钟孤舂锽。（音横。）瘿颈闹鸠鸽，（郊。瘿，上声。）蜿垣乱蛷蝾。（垣，或作<虫亘>，谓蜿蜓于墙屋之间。作<虫亘>非。蛷，多足虫。蝾，蜥蜴。蛷（音求，蝾音荣。）
葚黑老蚕蠋。（愈。《诗》“蜎蜎者蠋”。毛传曰：桑虫也。蠋音烛，又殊玉切。）麦黄韵鹂鹒。（此已上言民居寺宇之美。）
韶曙迟胜赏，（郊。曙或作署。迟音穉。）贤朋戒先庚。（朋或作明。）驰门填逼仄，（愈。）竞墅辗砯砰。（砯，披冰切。砰音絣。）
碎缬红满杏，（郊。碎缬，或作醉结，今从阁本云。唐小说：裴晋公午桥有文杏百株，立碎锦坊。《少陵诗》：“内蕊繁于缬。”杜牧之诗：“花坞团宫缬。”或云当作醉缬，李长吉诗，“醉缬抛红网。”）
稠凝碧浮饧。（余盈切。）蹙绳觐娥婺，（愈。蹙，或作蹴。觐，或作观。蹙，子六切。）斗草撷玑珵。（撷，或作袺。）粉汗泽广额，（郊。）金星堕连璎。（于盈切。）鼻偷困淑郁，（愈。）眼剽强盯<目黾>。（上音枨，下音盲。《玉篇》：“视貌。”）
是节饱颜色，（郊。）兹疆称都城。书饶罄鱼茧，（愈。《国史补》云：“纸之好者有鱼子纸。”晋王羲之用蚕茧纸。）
纪盛播琴筝。（已上言里人游观之乐。）奚必事远觌，（郊。）无端逐羁伧。（《晋史》：“吴人谓中州人曰伧。”羁伧谓谪阳山、江陵时也。助耕切。）
将身亲魍魅，（愈。）浮迹侣鸥䴖。腥味空奠屈，（郊。屈，屈原也。）天年徒羡彭。（天，或作夭，彭，彭祖也。）
惊魂见蛇蚓，（愈。）触嗅值虾蟛。（上音遐，下音彭。虾，虾蟆。蟛，蟛蜞也。）幸得履中气，（郊。）忝从拂天枨。（枨，门两旁木。《礼记》：“士介拂枨”。）
归私暂休暇，（愈。）驱明出庠黉。（明，或作昵，或作柅。柅，止轮木也。时景元校作驱朋。今按：驱驰迟明而出太学也，盖作此时公方为博士。）
鲜意竦轻畅，（郊。）连辉照琼莹。陶暄逐风乙，（愈。乙，乌辖切，玄鸟也，齐鲁之间，谓之乙。风乙，或作乙乙，非是。）
跃视舞晴蜻。（蜻，蜻蜓也。晴蜻，或作蜻蜻者，非是。）足胜自多诣，（郊。）心贪敌无勍。始知乐名教，（愈。《晋书》乐广曰：“名教自有乐地。”）
何用苦拘伫。（《晋史》“不简蚩伫”。拘伫，拘束也。伫，尼耕切。）
毕景任诗趣，（郊。）焉能守<石坚>々。（愈。已上公自言窜谪而归，复为博士。字书无<石坚>字。按：《盐铁论》：“器多坚<石坚>”。又皇甫谧《释劝篇》：“龙潜九渊，<石坚>然执高。”何令升《晋书音义》：“<石坚>，口萌切。”不知字书何以逸之也。）